CELEX: 42022D1046
Language: sl
Date: 2022-06-29 00:00:00
Title: Sklep (EU) 2022/1046 predstavnikov vlad držav članic z dne 29. junija 2022 o imenovanju sodnikov Splošnega sodišča

30.6.2022   
               
               
                  SL
               
               
                  Uradni list Evropske unije
               
               
                  L 173/77
               
            
         SKLEP (EU) 2022/1046 PREDSTAVNIKOV VLAD DRŽAV ČLANIC
         z dne 29. junija 2022
         o imenovanju sodnikov Splošnega sodišča
         PREDSTAVNIKI VLAD DRŽAV ČLANIC EVROPSKE UNIJE SO –
         ob upoštevanju Pogodbe o Evropski uniji in zlasti člena 19 Pogodbe,
         ob upoštevanju Pogodbe o delovanju Evropske unije ter zlasti členov 254 in 255 Pogodbe,
         ob upoštevanju naslednjega:
         
                     (1)
                  
                  
                     Mandati šestindvajsetih sodnikov Splošnega sodišča se iztečejo 31. avgusta 2022. Zato bi bilo treba opraviti imenovanja na ta mesta za obdobje od 1. septembra 2022 do 31. avgusta 2028.
                  
               
                     (2)
                  
                  
                     Predlagano je bilo, da se podaljšajo mandati sodnikov Splošnega sodišča Iona GÂLEE, Marca JAEGERJA, Deana SPIELMANNA in Mirele STANCU.
                  
               
                     (3)
                  
                  
                     Steven VERSCHUUR je bil predlagan za prvi mandat sodnika Splošnega sodišča.
                  
               
                     (4)
                  
                  
                     Poleg tega člen 48 Protokola št. 3 o Statutu Sodišča Evropske unije, kakor je bil spremenjen z Uredbo (EU, Euratom) 2015/2422 Evropskega parlamenta in Sveta (1), določa, da se bo število sodnikov Splošnega sodišča povečalo v treh fazah, tako da bo od 1. septembra 2019 Splošno sodišče sestavljeno iz dveh sodnikov oziroma sodnic na državo članico. V skladu s členom 2, točka (a), navedene uredbe je treba v prvi fazi povečanja števila sodnikov Splošnega sodišča imenovati dvanajst dodatnih sodnikov, od katerih jih ima šest mandat, ki se izteče 31. avgusta 2016. Teh šest sodnikov je izbranih tako, da vlade šestih držav članic predlagajo vsaka po dva sodnika za delno zamenjavo v sestavi Splošnega sodišča v letu 2016, kar zajema mandat od 1. septembra 2016 do 31. avgusta 2022. Mesto dodatnega sodnika, ki se imenuje na predlog vlade Slovaške republike, je eno od mest šestih dodatnih sodnikov, ki jih zadeva delna zamenjava sodnikov Splošnega sodišča v letu 2016. Za mesto dodatne sodnice Splošnega sodišča je bila predlagana Beatrix RICZIOVÁ.
                  
               
                     (5)
                  
                  
                     V skladu s členom 7 Protokola št. 3 in zaradi smrti Barne BERKEJA bi bilo treba za preostanek njegovega mandata, ki bi se iztekel 31. avgusta 2022, imenovati sodnika Splošnega sodišča.
                  
               
                     (6)
                  
                  
                     Za prosto mesto je bil predlagan Tihamér TÓTH.
                  
               
                     (7)
                  
                  
                     Odbor, ustanovljen na podlagi člena 255 Pogodbe o delovanju Evropske unije, je dal pozitivno mnenje o ustreznosti navedenih kandidatov za opravljanje nalog sodnika Splošnega sodišča –
                  
               SPREJELI NASLEDNJI SKLEP:
         
            Člen 1
            Za obdobje od 1. septembra 2022 do 31. avgusta 2028 se za sodnike Splošnega sodišča imenujejo:
            
                        —
                     
                     
                        Ion GÂLEA
                     
                  
                        —
                     
                     
                        Marc JAEGER
                     
                  
                        —
                     
                     
                        Dean SPIELMANN
                     
                  
                        —
                     
                     
                        Mirela STANCU
                     
                  
                        —
                     
                     
                        Steven VERSCHUUR
                     
                  
         
            Člen 2
            Za sodnika Splošnega sodišča se za obdobje od začetka veljavnosti tega sklepa do 31. avgusta 2022 imenujeta:
            
                        —
                     
                     
                        Beatrix RICZIOVÁ
                     
                  
                        —
                     
                     
                        Tihamér TÓTH
                     
                  
         
            Člen 3
            Ta sklep začne veljati na dan objave v Uradnem listu Evropske unije.
         
         
            V Bruslju, 29. junija 2022
            
               
                  Predsednik
               
               P. LÉGLISE-COSTA
            
         
         
            (1)  Uredba (EU, Euratom) 2015/2422 Evropskega parlamenta in Sveta z dne 16. decembra 2015 o spremembi Protokola št. 3 o Statutu Sodišča Evropske unije (UL L 341, 24.12.2015, str. 14).